

**Ενότητα 10η - Οικιακές παγίδες για παιδιά**

**ΣΤ2 – 3ο Δ.Σ. Νέας Αρτάκης**

**Φυλλάδιο ασκήσεων 1**

**Ονοματεπώνυμο:**

***Άσκηση 1:*** Εντόπισε τους **χρονικούς** και **τοπικούς** προσδιορισμούς του κειμένου και να τοποθέτησέ τους στον πίνακα. (Γράψε μέσα σε κάθε πλαίσιο)

Σταμάτησε λίγο πιο μέσα από την άκρη του πεζοδρομίου. Έτσι, κρατάς μια ασφαλή απόσταση από τα οχήματα που κυκλοφορούν αλλά και την ίδια στιγμή μπορείς να βλέπεις την κίνηση. Σε περίπτωση που δεν υπάρχει πεζοδρόμιο, να στέκεσαι λίγο έξω από το οδόστρωμα, αλλά σε σημείο απ’ όπου να μπορείς να βλέπεις την κυκλοφορία. Κοίταξε παντού γύρω για κινούμενα οχήματα και άκουσε προσεκτικά. Τα οχήματα μπορεί να έρχονται από οποιαδήποτε κατεύθυνση. Γι’ αυτό κοίταξε και άκουσε προσεκτικά, γιατί μπορεί να ακούσεις κάποιο όχημα που έρχεται, πριν αυτό εμφανιστεί. Εάν έρχονται οχήματα, άφησέ τα να περάσουν. Κοίταξε πάλι γύρω σου και άκουσε για να βεβαιωθείς ότι δεν έρχονται και άλλα. Όταν δεν υπάρχουν κοντά κινούμενα οχήματα, διάσχισε κάθετα τον δρόμο. Να θυμάσαι ότι ένα όχημα που φαίνεται ότι βρίσκεται σε μεγάλη απόσταση μπορεί να σε πλησιάσει πολύ γρήγορα. Γι’ αυτό, ποτέ μην τρέχεις, γιατί αν πέσεις, μπορεί να διατρέξεις σημαντικό κίνδυνο.

**ΤΟΠΙΚΟΙ ΠΡΟΣΔΙΟΡΙΣΜΟΙ (πού;)**

**ΧΡΟΝΙΚΟΙ ΠΡΟΣΔΙΟΡΙΣΜΟΙ (πότε;)**

***Άσκηση 2****:* Να συμπληρώσεις τα κενά με τον κατάλληλο τύπο των ρημάτων της παρένθεσης στον Αόριστο*.* Όπου δυσκολεύεσαι, μπορείς να συμβουλευτείς τη Γραμματική του μαθήματος ή ένα λεξικό. (Γράψε μέσα σε κάθε κενό πλαίσιο την απάντησή σου).

• Ο πρωθυπουργός (μεταβαίνω) εκτάκτως στον τόπο της πυρκαγιάς.

• Ο αγώνας (διεξάγομαι) υπό καταρρακτώδη βροχή.

• Οι συγγενείς των θυμάτων (υφίσταμαι) σοκ στο άκουσμα της είδησης.

• Ο υπουργός (προβαίνω) σε δηλώσεις μετά το τέλος της σύσκεψης.

• Όλες οι άδειες (αναστέλλομαι) λόγω της προκήρυξης των εκλογών.

• Οι προσπάθειές μας να τον πείσουμε για το αντίθετο (αποβαίνω) άκαρπες.

• Το αεροσκάφος (συντρίβομαι) σε μια ορεινή περιοχή μακριά από το χωριό.

• Ο παππούς (εισάγομαι) εσπευσμένα στο νοσοκομείο.

• Ο αγώνας ήταν συγκλονιστικός και ο νικητής (αναδεικνύομαι) στη διαδικασία των πέναλτι.

• Οι δραπέτες (συλλαμβάνομαι) όταν προσπάθησαν να περάσουν τα σύνορα της χώρας.

***Άσκηση 3:*** Να γράψεις μέσα στα κενά του πίνακα τα συνώνυμα και τα αντώνυμα (αντίθετα) των λέξεων.

|  |  |  |  |
| --- | --- | --- | --- |
|  | **ΣΥΝΩΝΥΜΑ** |  | **ΑΝΤΩΝΥΜΑ** |
| απογειώθηκε |  | απαγορεύεται |  |
| αποκρίνομαι |  | ενδιαφέρον |  |
| επιστολή |  | οριζόντιος |  |
| διάσημος |  | νίκη |  |
| προσποιούμαι |  | δυσκίνητος |  |
| διάβαση |  | παραβαίνω |  |
| ζώνη |  | άγχος |  |

***Άσκηση 4 :*** *Φτιάξε μέσα στο κάθε πλαίσιο προτάσεις με τις λέξεις:* ***προπαντός****,* ***εν πάση περιπτώσει****,* ***καταμεσής****,* ***επιτόπου****,* ***επί τη ευκαιρία****,* ***κατά λέξη****.*

